KOMMISSIONENS GENNEMFØRELSESAFGØRELSE

af 28. februar 2014

om finansiering af arbejdsprogrammet for 2014 vedrørende IT-værktøjer inden for fødevaresikkerhed, dyresundhed, dyrevelfærd og plantesundhed

2014/C 72/05

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 (1) om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (i det følgende benævnt »finansforordningen«), særlig artikel 84, og

under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2), særlig artikel 66, stk. 1, litra c), og 66, stk. 2,

under henvisning til Rådets beslutning 2009/470/EF af 25. maj 2009 om visse udgifter på veterinærområdet (3), særlig artikel 35, stk. 2, og artikel 36, stk. 2, og

ud fra følgende betragtninger:

I henhold til artikel 84 i forordning (EU, Euratom) nr. 966/2012 (i det følgende benævnt »finansforordningen«) og artikel 94, i Kommissionens delegerede forordning (EU) nr. 1268/2012 (4) (i det følgende benævnt »gennemførelsesbestemmelserne«) skal der forud for indgåelsen af en forpligtelse til at afholde en udgift over EU-budgettet foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.

I artikel 50, stk. 1, i Europa-Parlamentets og Rådets forordning (EF) nr. 178/2002 (5) indføres et hurtigt varslingssystem i form af et netværk for meddelelse om en direkte eller indirekte sundhedsrisiko for mennesker på grund af fødevarer eller foder, og det foreskrives, at Kommissionen er ansvarlig for forvaltningen af netværket.

I medfør af artikel 28 i Europa-Parlamentets og Rådets forordning (EF) nr. 1829/2003 (6) er Kommissionen forpligtet til at oprette og føre et offentligt tilgængeligt register over genetisk modificerede fødevarer og foderstoffer.

I medfør af artikel 20 i Europa-Parlamentets og Rådets forordning (EF) nr. 1924/2006 (7) er Kommissionen forpligtet til at oprette og føre et register et over ernærings- og sundhedsanprisninger af fødevarer.

Af artikel 25 i Europa-Parlamentets og Rådets forordning (EF) nr. 1334/2008 (8) fremgår det, at Unionen skal oprette en liste over aromastoffer.

I artikel 8 i forordning (EF) nr. 450/2009 (9) forudses fastlæggelsen af et register over alle materialer i kontakt med fødevarer, for hvilke der indgives en gyldig ansøgning.

I medfør af artikel 31, stk. 2, i Europa-Parlamentets og Rådets direktiv 2001/18/EF (10) er Kommissionen forpligtet til at oprette et eller flere registre med henblik på at opbevare de oplysninger om genetiske modifikationer i GMO'er, som kan anvendes til detektion og identifikation af særlige GMO-produkter for at lette kontrollen efter markedsføringen og inspektionen.

I medfør af artikel 4-8 i Europa-Parlamentets og Rådets forordning (EF) nr. 258/97 (11) er det nødvendigt at etablere og vedligeholde et netværk mellem EU's medlemsstater og Europa-Kommissionen til hurtig udveksling af data med henblik på at garantere sikker behandling af fortrolige oplysninger.

Artikel 2, stk. 1, litra i), og artikel 21, stk. 6, i Rådets direktiv 2000/29/EF (12) indeholder bestemmelser om oprettelse af et netværk med henblik på anmeldelse af nye forekomster af skadegørere, fremsættelse af henstillinger til udarbejdelsen af vejledninger til nationale inspektører i forbindelse med gennemførelsen af plantesundhedsundersøgelser ved indførsel og programmer for supplerende uddannelse af nationale inspektører.

Det fastsættes i artikel 35 og 36, i beslutning 2009/470/EF, at der kan ydes EU-tilskud til indførelse af systemer for identifikation af dyr og for underretning om sygdomme. Der bør ydes EU-tilskud til forvaltning og forbedring af systemet for anmeldelse af dyresygdomme (ADNS), der er baseret på Kommissionens beslutning 2005/176/EF af 1. marts 2005 (27) .

Det fastsættes i artikel 36 i Rådets beslutning 2009/470/EF, at der kan ydes EU-tilskud til visse EDB-systemer, der anvendes ved handel inden for Unionen og ved import.

Det er nødvendigt fortsat at yde tilskud til hosting, forvaltning og vedligeholdelse af det integrerede EDB-veterinærsystem Traces (Trade Control and Expert System), der blev indført ved Kommissionens beslutning 2003/24/EF (28) .

I henhold til artikel 27 i Rådets beslutning 2009/470/EF skal medlemsstaterne forelægge ansøgninger om programmer for udryddelse og overvågning samt rapporter og betalingsanmodninger, der vedrører udgifter til de godkendte programmer. Udviklingen af et onlinesystem til forelæggelse af ansøgninger, rapporter og betalingsanmodninger ville lette behandlingen af disse oplysninger.

Med henblik på at sikre samordning af foranstaltningerne og en effektiv gennemførelse af IT-planen for Generaldirektoratet for Sundhed og Forbrugere bør arbejdsprogrammet for 2014 vedrørende de pågældende foranstaltninger samt den nødvendige finansiering heraf godkendes ved nærværende afgørelse.

BESTEMT FØLGENDE:

Artikel 1

Arbejdsprogrammet for 2014 vedrørende foranstaltninger i forbindelse med oprettelse og vedligeholdelse af IT-værktøjer inden for fødevaresikkerhed, dyresundhed, dyrevelfærd og plantesundhed (i det følgende benævnt »arbejdsprogrammet«) som fastlagt i bilaget, vedtages. Vedtagelsen heraf udgør en finansieringsafgørelse som omhandlet i finansforordningens artikel 84.

Artikel 2

Det tilskud, der i henhold til denne afgørelse tillades ydet til gennemførelse af arbejdsprogrammet, må højst udgøre 11 191 000 EUR, som finansieres over budgetpost 17.0403 i Den Europæiske Unions almindelige budget for 2014.

Denne bevilling kan også dække skyldig rente som følge af for sen betaling.

Artikel 3

Kumulerede ændringer af de beløb, der er tildelt de specifikke foranstaltninger, som er omfattet af arbejdsprogrammet, og som ikke overstiger 10 % af det i artikel 2 i denne afgørelse godkendte maksimale tilskud, betragtes ikke som væsentlige, jf. artikel 94 i gennemførelsesbestemmelserne, forudsat at de ikke i betydelig grad påvirker arbejdsprogrammets karakter og målsætninger.

Den anvisningsberettigede kan foretage sådanne ændringer i overensstemmelse med principperne om forsvarlig finansiel forvaltning og proportionalitet.

(1) EUT L 298 af 26.10.2012, s. 1.

(2) EUT L 165 af 30.4.2004, s. 1.

(3) EUT L 155 af 18.6.2009, s. 30.

(4) Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).

(5) Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1).

(6) Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (EUT L 268 af 18.10.2003, s. 1).

(7) Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (EUT L 404 af 30.12.2006, s. 9).

(8) Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (EUT L 354 af 31.12.2008, s. 34).

(9) Kommissionens forordning (EF) nr. 450/2009 af 29. maj 2009 om aktive og intelligente materialer og genstande bestemt til kontakt med fødevarer (EUT L 135 af 30.5.2009, s. 3).

(10) Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF (EFT L 106 af 17.4.2001, s. 1).

(11) Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

(12) Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).

(13) Rådets direktiv 69/464/EØF af 8. december 1969 om bekæmpelse af kartoffelbrok (EFT L 323 af 24.12.1969, s. 1).

(14) Rådets direktiv 93/85/EØF af 4. oktober 1993 om bekæmpelse af kartoflens ringbakteriose (EFT L 259 af 18.10.1993, s. 1).

(15) Rådets direktiv 98/57/EF af 20. juli 1998 om bekæmpelser af Ralstonia solanacearum (Smith) Yabuuchi et al. (EFT L 235 af 21.8.1998, s. 1).

(16) Rådets direktiv 2007/33/EF af 11. juni 2007 om bekæmpelse af kartoffelcystenematoder og om ophævelse af direktiv 69/465/EØF (EUT L 156 af 16.6.2007, s. 12).

(17) Europa-Parlamentets og Rådets forordning (EF) 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309 af 24.11.2009, s. 1).

(18) Rådets direktiv 68/193/EØF af 9. april 1968 om handel med vegetativt formeringsmateriale af vin (EFT L 93 af 17.4.1968, s. 15).

(19) Rådets direktiv 2008/90/EF af 29. september 2008 om afsætning af frugtplanteformeringsmateriale og frugtplanter bestemt til frugtproduktion (EUT L 267 af 8.10.2008, s. 8).

(20) Rådets direktiv 1999/105/EF af 22. december 1999 om markedsføring af forstligt formeringsmateriale (EFT L 11 af 15.1.2000, s. 17).

(21) Rådets direktiv 2002/53/EF af 13. juni 2002 om den fælles sortsliste over landbrugsplantearter (EFT L 193 af 20.7.2002, s. 1).

(22) Rådets direktiv 2002/55/EF om handel med grøntsagsfrø (EFT L 193 af 20.7.2002, s. 33).

(23) Europa-Parlamentets og Rådets forordning (EF) Nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (EUT L 70 af 16.3.2005, s. 1).

(24) Direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (EFT L 125 af 23.5.1996, s. 10).

(25) Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EFT L 147 af 31.5.2001, s. 1).

(26) Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (EUT L 354 af 31.12.2008, s. 16).

(27) Kommissionens beslutning 2005/176/EF af 1. marts 2005 om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (EUT L 59 af 5.3.2005, s. 40).

(28) Kommissionens beslutning 2003/24/EF af 30. december 2002 om udvikling af et integreret veterinærinformationssystem (EFT L 8 af 14.1.2003, s. 44).

BILAG

Arbejdsprogram for 2014 vedrørende IT-værktøjer inden for fødevaresikkerhed, dyresundhed, dyrevelfærd og plantesundhed

1. INDLEDNING

Dette arbejdsprogram omfatter gennemførelsesforanstaltninger for året 2014. På grundlag af målsætningerne er budgetfordelingen for indkøbsaftaler, gennemført ved direkte forvaltning, følgende for et samlet beløb på 11 191 000 EUR.

2. INDGÅELSE AF INDKØBSAFTALER

2.1. IT-projekter til at støtte driften af det hurtige varslingssystem for fødevarer og foder (RASFF), registret over materialer i kontakt med fødevarer, genetisk modificerede fødevarer og foderstoffer (GMO'er), nye fødevarer, aromaer, enzymer og ernærings- og sundhedsanprisninger

Den foranstaltning, der finansieres over dette budget, har til formål at færdiggøre gennemførelsen og vedligeholdelsen af IT-applikationen for det almindelige system til hurtig varsling, som blev sat i drift i 2011 og af den nyeste version af det hurtige varslingssystem for fødevarer og foder (i det følgende benævnt »RASFF«), der ligeledes blev sat i drift i 2011. Brugen af den samme IT-platform til de forskellige varslingssystemer, der forvaltes af Kommissionen, vil lette udvekslingen af oplysninger mellem de pågældende systemer og fra et IT-perspektiv forbedre forvaltningen.

RASFF-IT-applikationen skal udvikles yderligere i forhold til to hovedpunkter: i) på regionalt plan i lande for bedre at imødekomme de store medlemsstater eller de medlemsstater, der har en føderal eller konføderal model, og ii) etablering af eksterne forbindelser til andre informationssystemer på området for fødevarekontrol (f.eks. Traces-systemet (Trade Control and Expert System)) og folkesundhed (f.eks. Systemet for tidlig varsling og reaktion (EWRS)).

For at have tilstrækkelige oplysninger om ikke-tilladte stoffer og støtte RASFF er det nødvendigt at føre registre over tilladte stoffer (materialer i kontakt med fødevarer, nye fødevarer, genmodificerede fødevarer og foderstoffer, GMO'er, aromaer, enzymer og ernærings- og sundhedsanprisninger).

Kapaciteten til at håndtere sporing af mistænkte fødevarer under internationale undersøgelser af udbrud af fødevarebårne patogener skal udbygges med et ekstra værktøj til sporing frem og tilbage.

Påtænkte tiltag:

— Bidrag til vedligeholdelse og udvikling af RASFF: 330 000 EUR

— Udvikling på nationalt og regionalt plan og forbedringer af RASFF: 415 000 EUR

— Videreudvikling med henblik på at forbedre resultaterne for anvendelsen af RASFF inden for forskellige sektorer, herunder specifikationer for eksterne systemforbindelser: 315 000 EUR

— Register over tilladte materialer i kontakt med fødevarer, nye fødevarer, genmodificerede fødevarer og foderstoffer, GMO'er, aromaer og enzymer: 359 000 EUR

— Udvikling af en ny version vedrørende nye fødevarer (baseret på eksisterende software): 362 000 EUR

— Vedligeholdelse af et EU-register over ernærings- og sundhedsanprisninger: 137 000 EUR

— Værktøjs- og applikationsstøtte til sporing frem og tilbage af fødevarer til undersøgelser af udbrud: 150 000 EUR.

Retsgrundlag

Artikel 4-8 i forordning (EF) nr. 258/97

Artikel 31 i direktiv 2001/18/EF

Artikel 50, stk. 1, i forordning (EF) nr. 178/2002

Artikel 28 i forordning (EF) nr. 1829/2003

Artikel 20 i forordning (EF) nr. 1924/2006

Artikel 16 i forordning (EF) nr. 1332/2008

Artikel 25 i forordning (EF) nr. 1334/2008

Artikel 8 i forordning (EF) nr. 450/2009

Budgetpost

17.0403 — Beløb: 2 068 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller SANCO/2010/A4/001.

Det anslåede antal specifikke kontrakter er femten.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte forvaltning.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II og/eller rammekontrakt SANCO/2010/A4/001.

2.2. IT-projekter til at støtte gennemførelsen af plantesundhedsforanstaltninger, EUROPHYT.

EUROPHYT er en webbaseret applikation, som medlemsstaterne kan bruge til at meddele tilbageholdelse af sendinger, der ikke overholder kravene til plantesundhedsbeskyttelse. En plan for fornyelse af grænsefladen er blevet vedtaget på et møde med alle medlemsstaternes repræsentanter for EUROPHYT-organer. EUROPHYT-systemet anvender centrale ressourcer og ressourcer fra applikationen for det almindelige system til hurtig varsling, som skal stilles til rådighed herfor og vedligeholdes. Databasen over indførelseskrav vedrørende plantesundhed er under oprettelse, og dette arbejde vil blive afsluttet inden udgangen af året.

Foranstaltninger, der finansieres over dette budget, omfatter:

— Udvikling og hosting af en database over indførelseskrav vedrørende plantesundhed: 120 000 EUR

— Registrering af ansøgninger om godkendelse af plantebeskyttelsesmidler: 340 000 EUR

— Udvikling af et register over alle overførsler af planter: 150 000 EUR

— Gennemførelse af en dataindsamling med henblik på at overvåge godkendt grundmateriale fra en fællesskabsliste: 70 000 EUR

— Evolutiv vedligeholdelse af den eksisterende EUROPHYT-applikation: 200 000 EUR

— Udvikling med henblik på forbedring af EUROPHYT-applikationens brugergrænseflade: 75 000 EUR

— Udviklingen af en database over udbrud af skadegørere: 150 000 EUR

— Hosting af EUROPHYT-applikationen: 70 000 EUR.

Retsgrundlag

Artikel 2, stk. 1, litra i), og artikel 21, stk. 6, i direktiv 2000/29/EF

Artikel 10 i direktiv 69/464/EØF

Artikel 1, litra a), og artikel 2 i direktiv 93/85/EØF

Artikel 1, litra a), og artikel 2 i direktiv 98/57/EF

Artikel 1, 4 og 8 i direktiv 2007/33/EF

Artikel 66, stk. 1, litra c), og artikel 66, stk. 2, i forordning (EF) nr. 882/2004

Artikel 76, stk. 1, litra a), i forordning (EF) nr. 1107/2009

Budgetpost

17.0403 — Beløb: 1 175 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II.

Det anslåede antal specifikke kontrakter er ti.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller SANCO/2010/A4/001.

2.3. IT-projekter til at støtte driften af den fælles sortliste over landbrugsplanter, grøntsager, vin- og frugtplanter og fællesskabslisten over godkendt grundmateriale til produktion af forstligt formeringsmateriale

Sortslisteapplikationen bruges til at forvalte sortslisten over de landbrugsplantearter (direktiv 2002/53/EF) og grøntsagsarter (direktiv 2002/55/EF), for hvilke frøene ikke er underlagt nogen markedsføringsbegrænsninger i Den Europæiske Union og i Norge, Island og Schweiz.

Der kan også udarbejdes en liste over vinsorter (direktiv 68/193/EØF) og en fælles liste over plantesorter (direktiv 2008/90/EF) og over forstligt formeringsmateriale (direktiv 1999/105/EF).

Kommissionens forvaltning af disse lister, medlemsstaternes adgang til listerne og den elektroniske dataudveksling mellem medlemsstaterne, Kommissionen og Publikationskontoret foregår via en database.

I 2014 vil systemets vedligeholdelse blive sikret, og de tekniske funktioner vil blive opdateret, så systemet bliver mere tidssvarende for så vidt angår elektronisk offentliggørelse: 85 000 EUR.

Til Fællesskabslisten over godkendt grundmateriale til produktion af forstligt formeringsmateriale er en semantisk model under udarbejdelse med henblik på at gøre indholdet tilgængeligt og søgbart gennem semantisk teknologi: 275 000 EUR.

Retsgrundlag

Artikel 5e i direktiv 68/193/EØF

Artikel 7, stk. 6, i direktiv 2008/90/EF

Artikel 11, stk. 1, i direktiv 1999/105/EF

Artikel 17, stk. 1, i direktiv 2002/53/EF

Artikel 17, stk. 1, i direktiv 2002/55/EF

Budgetpost

17.0403 — Beløb: 360 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller rammekontrakt SANCO/2010/A4/001.

Det anslåede antal specifikke kontrakter er tre.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakten bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II.

2.4. Database over pesticidrester

Forordning (EF) nr. 396/2005 foreskriver oprettelsen og vedligeholdelsen af en konsolideret database, der indeholder EF-retsforskrifter med maksimalgrænseværdier for pesticidrester. Denne foranstaltning har til formål at gennemføre ovennævnte bestemmelser gennem vedligeholdelse og forbedring af en database med mulighed for indgivelse af data fra medlemsstaterne og automatisk elektronisk offentliggørelse ved at oprette et eksportformat for Publikationskontoret.

Retsgrundlag

Artikel 36, stk. 1, litra a), i forordning (EF) nr. 396/2005

Budgetpost

17.0403 — Beløb: 343 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II og/eller rammekontrakt SANCO/2010/A4/001.

Det anslåede antal specifikke kontrakter er tre.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakten bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller SANCO/2010/A4/001.

2.5. IT-projekter til at støtte gennemførelsen af Forordning (EF) nr. 882/2004, Rådets Direktiv 96/23/EF, Forordning (EF) nr. 999/2001 og Forordning (EF) nr. 1333/2008

Foranstaltningerne, der finansieres over dette budget, omfatter oprettelse og vedligeholdelse af IT-værktøjer og -redskaber, der har til formål at sikre en vellykket gennemførelse af en række nye krav til medlemsstaternes og Kommissionens offentlige kontrol af overholdelsen af fødevare- og foderstoflovgivningen og/eller imødekommelse af specifikke behov eller forpligtelser på området for fødevare- og foderstofkontrol i henhold til retsgrundlaget.

Foranstaltningerne vedrører yderligere forbedring og forøgelse af databasernes kapacitet til dataindsamling i forbindelse med nationale kontrolplaner og resultater af offentlig kontrol, så Kommissionen kan kontrollere overholdelsen af bestemmelserne og følge udviklingen over tid, samt udvikling af onlinesystemer til dataindsamling i forbindelse med nationale kontrolplaner og resultater af offentlig kontrol, som leveres af medlemsstaterne og/eller Kommissionen.

Foranstaltningerne omfatter:

— Gennemførelse, drift og vedligeholdelse og, hvor det er nødvendigt, videreudvikling af databaser vedrørende epidemiologisk overvågning af spongiforme encephalopatier hos kvæg (forordning (EF) nr. 999/2001, artikel 6, stk. 4), fælles godkendelsesprocedure for fødevaretilsætningsstoffer (forordning (EF) nr. 1333/2008, artikel 10), overvågningsplaner for restkoncentrationer (direktiv 96/23/EF, artikel 8) og kvantitative resultater, dvs. rapportering om dette tilsyn: 387 000 EUR

— Videreudvikling af et IT-system og vedligeholdelse og udvikling af dedikeret infrastruktur, som gør det muligt at dele, validere og overvåge oplysninger, som Kommissionen har indsamlet i forbindelse med håndhævelse af fødevare- og foderstoflovgivningen i medlemsstaterne og tredjelande, herunder oplysninger, der er indsamlet af Levnedsmiddel- og Veterinærkontoret (FVO). IT-værktøjet skal muliggøre oprettelse af landeprofiler og vedligeholdelse af en liste over besøgte virksomheder, hvilket vil lette vurderingen af de kontrolplaner, der indsendes af de kompetente myndigheder: 550 000 EUR

— Gennemførelse og vedligeholdelse af omfattende og sikre systemer til forvaltning og planlægning af EU-kontroller i henhold til forordning (EF) nr. 882/2004, til behandling og lagring af kontrolrapporter og tilhørende dokumenter og til opfølgning af de henstillinger, der er resultatet af kontrollen, herunder licensomkostninger: 570 000 EUR

— Bidrag til forbedring af IT-systemernes sikkerhed, centrale støtteteam og det centrale IT-udstyr, der er nødvendigt for at sikre gennemførelsen af alle systemer i forbindelse med ovennævnte foranstaltninger: 334 000 EUR

— Analyse og gennemførelse af et system til brug af netværket for fødevaresvig bestående af Kommissionen og kontaktpunkter i medlemsstaterne for hurtig og effektiv udveksling af oplysninger om mulige tilfælde af fødevaresvig: 504 000 EUR.

Retsgrundlag

Artikel 8 i direktiv 96/23/EF

Artikel 6, stk. 4, i forordning (EF) nr. 999/2001

Artikel 10 i forordning (EF) nr. 1333/2008

Artikel 36, 37, 38, 40, 66, stk. 1, litra c), og artikel 66, stk. 2, i forordning (EF) nr. 882/2004

Budgetpost

17.0403 — Beløb: 2 345 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III, ITSS II og rammekontrakt SANCO/2010/A4/001.

Det anslåede antal specifikke kontrakter er nitten.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III, ITSS II og SANCO/2010/A4/001.

2.6. Systemet for anmeldelse af dyresygdomme (ADNS)

Foranstaltningen, der finansieres over dette budget, har til formål at færdiggøre gennemførelsen og vedligeholdelsen af systemet for anmeldelse af dyresygdomme (ADNS).

Påtænkte tiltag:

— Bidrag til vedligeholdelse og udvikling af ADNS: 110 000 EUR

— Videreudvikling med henblik på at forbedre funktionen og datakvaliteten af kort over sygdomsudbrud, kort, der kan ses i en browser, og digitale kort: 80 000 EUR

— Hostingtjenester til at sikre applikationens tilgængelighed: 93 000 EUR

— Bidrag til forbedring af IT-systemernes sikkerhed, centrale støtteteam, centrale hosting og det centrale IT-udstyr, der er nødvendigt for at drive og forvalte offentligt tilgængelige applikationer: 288 000 EUR.

Retsgrundlag

Artikel 35 og 36 i beslutning 2009/470/EF

Budgetpost

17.0403 — Beløb: 571 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller rammekontrakt SANCO/2010/A4/001.

Det anslåede antal specifikke kontrakter er fem.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller SANCO/2010/A4/001.

2.7. System til information om dyresygdomme (ADIS)

Foranstaltningen, der finansieres over dette budget, har til formål at udvikle grænsefladen og gennemføre systemet for information om dyresygdomme (ADIS).

Påtænkt tiltag:

— Bidrag til understøttelse af IT-systemernes sikkerhed, centrale støtteteam, den centrale hosting og det centrale IT-udstyr, der er nødvendigt for at drive og forvalte offentligt tilgængelige applikationer: 310 000 EUR.

Retsgrundlag

Artikel 35 og 36 i Rådets beslutning 2009/470/EF

Budgetpost

17.0403 — Beløb: 310 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller rammekontrakt SANCO/2010/A4/001.

Det anslåede antal specifikke kontrakter er tre.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifik kontrakt baseret på eksisterende rammekontrakter fra DIGIT i henhold til udbudsprocedure ESP-DESIS II og/eller SANCO/2010/A4/001.

2.8. Traces-systemet (TRAde control and Expert System)

Foranstaltningen, der skal finansieres over dette budget, har til formål at forbedre, vedligeholde og støtte Traces-systemet (TRAde control and Expert System) og gøre det tilgængeligt.

Påtænkte tiltag:

— 3 272 000 EUR til hosting, udvikling, forvaltning og vedligeholdelse af det integrerede EDB-veterinærsystem Traces, logistisk støtte til Traces-brugerne, bidrag til de centrale tjenester, information, websted, sikkerhed og indkøb (vedligehold og support) af softwarelicenser, digital signatur, hosting af applikationen

— 40 000 EUR til støtte for systemet for udveksling af identifikationsoplysninger om kvæg.

Retsgrundlag

Artikel 36 i Rådets beslutning 2009/470/EF

Budgetpost

17.0403 — Beløb: 3 312 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller rammekontrakt SANCO/2010/A4/001.

Det anslåede antal specifikke kontrakter er toogtyve.

Et aftalememorandum med DIGIT vedrørende hosting.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakterne bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II og/eller SANCO/2010/A4/001.

2.9. Dataindsamling på området for fødevare- og fodersikkerhed

Påtænkt tiltag:

707 000 EUR til indsamling og behandling af data i forbindelse med gennemførelse af programmerne for udryddelse/overvågning, jf. artikel 27 i beslutning 2009/470/EF.

Retsgrundlag

Artikel 27 i Rådets beslutning 2009/470/EF

Budgetpost

17.0403 - Beløb: 707 000 EUR.

Vejledende antal og arten af planlagte aftaler

Interne tids- og formålsspecifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller rammekontrakt SANCO/2010/A4/001.

Det anslåede antal specifikke kontrakter er seks.

Indholdet af de planlagte aftaler (hvis muligt)

Udvikling og vedligeholdelse af informationsteknologiske systemer, herunder projektstyring, kvalitetskontrol, virksomhedsanalyse, programmering og dokumentation.

Vejledende tidsramme for indgåelsen af kontrakterne

Kontrakten bør undertegnes inden udløbet af første halvår 2014.

Gennemførelse

Direkte af GD SANCO.

Særlig aftale

Specifikke kontrakter baseret på eksisterende rammekontrakter fra DIGIT i henhold til udbudsprocedure ESP-DESIS II/III og/eller SANCO/2010/A4/001.

3. RESUMÉ